Swedbanki vanemökonomist Liis Elmiku sõnul tõusevad palgad sel aastal vaid poole protsendi võrra ja palgakasv aeglustub ilmselt erasektoris rohkem kui avalikus sektoris.
Elmiku sõnul muutus olukord teises kvartalis oluliselt nii majanduses kui ka tööturul. “Veerand tööjõust on kas ametlikult töötu või saab riigilt palgatoetust,” kirjeldas Elmik. “Registreeritud töötuid on tänaseks üle 50 000. Rohkem kui 120 000 inimest on saanud riigilt töötasu hüvitist.”
Hiljutisest Swedbanki uuringust selgus, et koroonaviirusest tingitud eriolukorra tõttu on 17 protsendil vastanuist sissetulek juba vähenenud ja selle võimaliku vähenemise pärast on mures 62 protsenti elanikest.